ચેન્નુ પહેલવાને તેની ગુનાહિત કારકિર્દીની શરૂઆત ૧૯૯૦થી શરૂ કરી હતી. શરૂઆત તેણે સોનાની ચેન ખેંચવાથી કરી હતી. તે પછી તેણે લૂંટ અને ચોરી કરવાનું શરૂ કર્યું. એ વખતે દિલ્હીમાં અબ્દુલ નાસીરની ગેંગ શરૂ થઈ અને ચેન્નુ પહેલવાન ગેંગ અને અબ્દુલ નાસીર ગેંગ વચ્ચે ગેંગવોર ફાટી નીકળ્યું. ૨૦૧૨માં ચેન્નુ પહેલવાનની ધરપકડ થઈ. આમ છતાં તેની ગેંગ બહાર સક્રિય રહી. પૂર્વ દિલ્હીમાં તેની ગેંગનો દબદબો યથાવત રહ્યો. ચેન્નુ પહેલવાનની ગેંગની પ્રવૃત્તિ જુગાર, ખંડણી, જમીનો પચાવી પાડવાથી માંડીને બીજા અનેક ગુનાઓ સુધી વિસ્તારયેલી છે તેની ગુનાઈ પ્રવૃત્તિનો વિસ્તાર હવે દિલ્હીથી માંડીને ઉત્તર પ્રદેશના લોની સુધી પહોંચ્યો છે. ચેન્નુ પહેલવાન અને અબ્દુલ નાસીર એ બંને જેલમાં છે, પરંતુ બહાર તેમનું ગેંગ વોર ચાલુ છે બંને બાજુના થઈને કુલ સાત માણસોની હત્યાઓ થઈ ચૂકી છે.